cyanic-selkie/wikianc huggingface dataset:
Xianning
Jernbane
Jingguangbanen, som er den konvensjonelle toglinjen, stanser også her.
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Good Vibrations: Thirty Years of The Beach Boys
Samleboksen kom ikke inn på noen lister, men ble sertifisert til gullplate i USA bare fire måneder etter utgivelsen.
Sporliste
Alle sangene er skrevet av Brian Wilson og Mike Love, unntatt hvor annet er notert.
17. serierunde i Premier League 2007/08
17. serierunde i Premier League 2007/08 begynte 15. desember 16:00 med syv kamper og en kamp 18:15. 16. desember var det storkampene Arsenal mot Chelsea og Liverpool mot Manchester United.
Manizales
Manizales er hovedstad i departementet Caldas i Colombia og har om lag 480 000 innbyggere.
Byen ligger nord i området «Zona Cafetera», nær vulkanen Nevado del Ruiz i en høyde av 2153 meter over havet.
Manizales er et viktig utdanningssenter og har flere ulike universiteter.
Rødstilk
Rødstilk (Tringa totanus) er en vadefugl i snipefamilien (Scolopacidae) og inngår i slekten Tringa, som videre inngår i delgruppen Tringini i underfamilien Tringinae. Arten hekker over det meste av Norge, og BirdLife Norge har valgt den til «Årets fugl 2022».
Biologi
Rødstilk er på størrelse med heilo. Fysiske fakta; lengde 27–29 cm; vekt 85–155 g; vingespenn 59–66 cm. Hunnen blir gjerne litt større enn hannen.
Rødstilk er i hovedsak langdistansetrekkfugl, selv om noen fugler på Island og i Vest-Europa kan regnes som standfugler. Arten hekker i nord av utbredelsen og trives i et bredt utvalg av ulike våtmarksområder, både innenlands og langs kysten.
Hekketiden starter i april og varer til i juni, avhengig av utbredelsen. Rødstilken bygger reir i groper på bakken, i Norge for det meste på myrer og nært vann langs kysten, i noen tilfeller også i fjellet opp til cirka 1 200 moh. I Armenia opp til cirka 3 100 moh. Hunnen legger 3–5 gulbrune egg med et intervall på 35–43 timer, som ruges av begge kjønn i 22–29 dager. Etter cirka 23–35 dager er ungene flyvedyktige. Dødeligheten det første leveåret ligger rundt 55–58 %, mens for voksne fugler utgjør cirka 17–33 %. Ungfuglene hekker fra de er omkring 1–2 år gamle. Det eldste kjente ringmerkede eksemplaret ble 17 år.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Jógvan Arge
Jógvan Arge (født 17. juni 1947 i Tórshavn) er en færøysk journalist, sakprosaforfatter og politiker (Tj.).
Han er sønn av radiodirektør Niels Juel Arge og hustru Petra Gregersen. Han er den nest eldste av fem søsken, deriblant direktør og lagtings- og folketingsmann Magni Arge. Landstingsmann Johan Hendrik Weihe var deres mors tippoldefar. Jógvan Arge er gift med Marita Niclasen. De er foreldre til direktør Niels Juel Arge, journalist, musiker og fotballspiller Uni Arge og jurist Jóhanna Arge.
Etter studentereksamen ved Føroya Studentaskúli i 1966 gikk han i lære som journalist ved Ritzaus Bureau i København. Han studerte ved Danmarks Journalisthøjskole vinteren 1968/1969 og praktiserte ved Radioavisen i DR høsten 1969. I 1970 ble han ansatt i Útvarp Føroya, hvor han ledet nyhetsavdelingen 1979–1989 og siden har vært journalist og programleder.
Arge var styremedlem i Unga Tjóðveldið i gymnastiden. Han var styreformann i Ítróttasamband Føroya 1978–1980. Han var innvalgt i kommunestyret i Tórshavnar kommuna 2001–2016, i periodene 2005–2008 og 2013–2016 som 1. viseborgermester. Han har vært vararepresentant til Lagtinget fra Suðurstreymoy, og møtte fast for Høgni Hoydal 2002–2003. Arge satt i Lagtingets kulturkomité, som han ledet mot slutten av 2003.
Helheim (band)
Helheim er et viking black metal band fra Bergen. Bandet ble startet av V’gandr (bassgitar, vokal) og H’grimnir (gitar, vokal) i 1992, og via H'grimnir kom trommeslageren Hrymr med i bandet. Samme år begynte de å opptre på lokale festivaler, og i 1993 slapp de debutdemoen Helheim på det norske markedet.
Historie
I omtrent et år fra midten av 1993 hadde bandet en periode fire medlemmer, men under forberedelsen av nytt materiale for neste demo forlot vokalisten Nidhogg bandet.Nidr ok Nordr liggr Helvegr, (Nedover og nordover ligger Helheim), bandets andre demo, ble sluppet i midten av 1994. Denne fanget det tyske plateselskapet Solistitiums (nå Millennium Music) interesse, og de skrev kontrakt med Helheim for to album. I 1995 ble opptakene til debutalbumet Jormundgand (et annet navn på Midgardsormen) gjort i Grieghallen, og i 1996 kom bandets første europa-turné. Etter turneen startet opptakene for bandets andre album, Av Norrøn Ætt. Da albumet ble sluppet var det samtidig avslutningen på Helheims kontrakt med Solistitium.
Følgende kontrakt kom først i 1999 da Ars Metalli tok kontakt og ønsket å skrive kontrakt for et album. Bandet signerte, selv om selskapet var mer en underground-label og dermed mindre sterke på PR. Etter at kontrakten var underskrevet gikk Helheim fra en besetning på tre medlemmer til en på fem da Lindheim (synth) og Thorbjørn (sologitar) ble med i bandet.
Helheim lette etter en ny sound, og MCD-en Terrorveldet og albumet Blod & Ild ble tatt opp i S.J.E.F. studio med Odd Kronheim som produsent. Terrorveldet ble tilegnet trommeslageren Erik «Grim» Brødreskift. Begge fikk meget god kritikk fra både norske og utenlandske metall-kritikere. På CD-en ble også deres første video sluppet, Jernskogen. I 2001 jobbet de med MCD-en Helsviti, med Pytten som produsent. MCD-ens slipp ble utsatt på ubestemt tid på grunn av kommunikasjonsproblemer med Ars Metalli. Selv om bandet hadde støtt på problemer, fortsatte de arbeidet med det som skulle bli deres neste album – Yersinia Pestis. Opptakene ble igjen gjort i Grieghallen, Pytten var produsent og Massacre Records sørget for at albumet ble sluppet og distribuert. Dette albumet ble Helheims gjennombrudd i Norge, Yersinia Pestis ble rost av kritikerne, men på grunn av lite PR ble salget utenfor Norges grenser mindre enn hva bandet hadde oppnådd med sine tidligere album. Opprinnelig hadde bandet avtalt med Massacre Records at de også skulle slippe MCD-en Helsviti, noe som aldri fant sted. I 2005 forlot synth-spilleren Lindheim bandet. Helheims første konseptalbum og deres femte album, The Journeys and Experiences of Death, ble sluppet i juni 2006. Numrene her har hovedsakelig fokus på vikingenes tro med hensyn til døden. De første 2 000 albumene ble sluppet som et Double Digipack, med MCD-en Helsviti av bergensselskapet Dark Essence Records. Den siste utskiftningen av bandmedlemmer fant sted i 2008 da sologitaristen Thorbjørn forlot bandet, og Noralf kom til. Helheim har flere ganger opptrådt og turnert utenfor Norge, blant annet i november 2006 (Tyskland, Sveits, Østerrike), mars 2008 (Tyskland, Nederland, England, Sveits, Østerrike) og i november 2008 (Tyskland, Tsjekkia, Slovakia, Polen, Nederland, Østerrike).
Helhem ble nominert til Spellemannprisen 2017 i klassen metal for albumet landawarijaR.
Gjesteartister
Bandet har også samarbeidet med Vj Gjert.
Fédération internationale de natation
Fédération internationale de natation (FINA), norsk: Det internasjonale svømmeforbundet, er et forbund organisert gjennom Den internasjonale olympiske komité (IOK). Forbundet administrerer internasjonale konkurranser innen vannsport og har ansvar for følgende idretter: svømming, stuping, synkronsvømming, vannpolo og open water-svømming. Hovedkontoret ligger i Lausanne i Sveits. President for forbundet er Husain Al-Musallam fra Kuwait, som har sittet siden 2021.
László Papp (bryter)
László Papp (født 4. januar 1905, død 28. januar 1989 i Budapest) var en ungarsk bryter som deltok i de olympiske leker 1928 i Amsterdam.
Fédération internationale de natation
Historie
FINA ble stiftet på Hotel Manchester i London den 19. juli 1908, mot slutten av Sommer-OL 1908. Initiativtakere var de nasjonale svømmeforbundene i Belgia, Storbritannia, Danmark, Finland, Frankrike, Tyskland, Ungarn og Sverige.
László Papp (bryter)
Papp vant en olympisk sølvmedalje i bryting under Sommer-OL 1928 i Amsterdam. Han kom på andreplass i vektklassen mellomvekt, opp til 75,0 kg, i gresk-romersk stil bak Väinö Kokkinen fra Finland.
Stringmachine
Stringmachine er et musikkalbum med Bjørn Berge fra 2001.
Han fikk sin første Spellemannpris med albumet, under Spellemannprisen 2001, i kategorien Blues.
Kalfaret
Kalfaret er et strøk i Bergen i Bergenhus bydel, like sørøst for byens sentrum, som ble bebygget ved begynnelsen av det 20. århundre. Strøket lå på den tiden i utkanten av byen, og her bygget overklassen sine boliger. Store deler av den opprinnelige bebyggelsen er i dag bevart. Hansa bryggeri holdt opprinnelig til på Kalfaret, men produksjonen ble fra 1980-årene gradvis flyttet til Kokstad. Hansa har opprettet Mikrobryggeri, bryggerimuseum og selskapslokale i deler av de gamle bryggerilokalene. Resten er i dag erstattet av det nyoppførte leilighetsanlegget Hansaparken. Assistentkirkegården, Pleiestiftelsen for spedalske, Bergen byarkiv, Lyststedet Bellevue og deler av Fjellveien ligger også i strøket, som inkluderer hele Fjellsiden sør for Forskjønnelsen. Hovedveiene i strøket er Kalfarveien, Kalvedalsveien, Fjellveien og Ole Irgens vei.
I middelalderen ble stedet hvor Sankt Jacobs kirkegård ligger kalt «Jerusalem». Herfra og opp til Kalfartoppen skal det være 1200 skritt, det samme som lengden på Via Dolorosa (Smertens vei) og avstanden fra Jerusalem til Golgata. Gjentagelsen av Kristi vandring med korset oppover til toppen av Calvarieberget er antatt å ha gitt navn til Kalfaret. «Calvaria» er det latinske navnet på Golgata (hodeskalle). Kalfartoppen ble i middelalderen brukt som samlingssted for langfredagsprosesjonen. Navnet har også vært tolket som Kalvefaret, dvs. stien der kalver ble ført til byen for å selges.
Kalfaret ble innlemmet i Bergen i 1877, og strøksgrensen følger bygrensen fra før 1877 fra Nordre Starefossen ned til Kalfarveien. Grensen vil da krysse Kalfarveien  ca. 260 meter sør for Stadsporten, følger så Kalfarveiens østre side forbi Stadsporten til Hospitalsengen, ned langs Jernbanebakken, så sørover langs Store Lungegårdsvannets opprinnelige strandlinje til Krossbru i Nubben, følger så bygrensen fra 1877 opp til Fløyfjellet, og tilbake til utgangspunktet. Kalfaret grenser dermed til strøkene Skansen, Fjellet og Marken i nord, til området (ikke bydelen) Årstad i sør, til Fløyfjellet i øst og til Store Lungegårdsvannet i vest.
Kalfaret omfatter grunnkretsene Starefossen, Kalfarlien, Seiersbjerget, Bellevue, Ole Irgens vei og Nystuen med til sammen 2 447 innbyggere 1. januar 2014 og et samlet areal på 0,73 km². I tillegg ligger deler av grunnkretsen Jernbanen innenfor strøkets grenser.
Arthur Rackham
Arthur Rackham (født 19. september 1867 i London, død 6. september 1939) var en engelsk bokillustratør.
Arthur Rackham var svært produktiv, men ble særlig kjent for sine dekorative og energiske illustrasjoner i tusj og akvarell til eventyr for barn, blant annet Brødrene Grimms eventyr (1900), Rip Van Winkle (1905), Peter Pan (1906), og Alice i Eventyrland (1907). Han illustrerte også bøker for voksne, deriblant En midtsommernattsdrøm (1908), Rhingullet og valkyrien (Das Rheingold) (1911), fortellinger av Edgar Allan Poe og deler av Gullivers reiser (1931).
Magda von Dolcke
Foruten sin skuespillkunst ble hun tidvis kjent for sine relasjoner til Bjørnstjerne Bjørnson og kong Oscar II.
Virginias flagg
Virginias flagg er blått med delstatens segl fra 1776 plassert i midten. Flagget ble tatt i bruk i 30. april 1861, under den amerikanske borgerkrigen.
Delstatsflagget ble vedtatt kort etter at Virginia gikk ut av unionen og er et av få delstatsflagg fra borgerkrigstiden som fortsatt er i bruk. Flagget skal egentlig ha en hvit frynsekant i dukens frie ende, men dette tas det ikke alltid hensyn til.
I likhet med andre delstatsflagg der flaggduken er blå, står militære faner som forbilde for Virginias flagg. Også delstatene Connecticut, Pennsylvania, Sør-Carolina, New Hampshire, New York, Vermont, Kentucky, Indiana, Maine, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.
Askjesundbrua
Askjesundbrua, også kjent som Askjesundet bru er ei bru som krysser Askjesundet mellom øyene Mosterøy og Sokn i Stavanger kommune i Rogaland. Brua er en del av europavei 39. Den er 170 meter lang og ble åpnet i 1991.
Gustav Noske
Gustav Noske (født 9. juli 1868 i Brandenburg an der Havel, død 30. november 1946 i Hannover) var en tysk politiker (SPD) og den første sosialdemokratiske minister med ansvaret for militæret i tysk historie. Han var den første føderale forsvarsminister i Tyskland. Noske bidro blant annet til å slå ned spartakistopprøret i januar 1919 ved å mobilisere soldater fra det høyreorienterte, paramilitære Frikorpset (tysk: Freikorps), hvilket ledet til bortføringen og drapet på Karl Liebknecht og Rosa Luxemburg. Noske er av den grunn en omstridt figur i den tyske sosialismens historie.
Bakgrunn
Gustav Noskes foreldre var Karl Noske, en vever født i Ciechanowiec, og Emma født Herwig.
Fra 1874 til 1882 besøkte Gustav Noske folke- og borgerskolen. I 1882 begynte han i lære hos en kurvmaker. Som lærling virket han så i Halle an der Saale, i Frankfurt am Main, i Amsterdam og i Liegnitz.
Den moderate og sentrumsorienterte sosialdemokraten Noske ble medlem av SPD i 1884.
I 1891 giftet han seg med Martha, født Thiel. Med henne fikk han tre barn.
I 1893 ble han redaktør av Brandenburger Zeitung, i 1897 gikk han over til Königsberger Volkstribüne.
Fagforeningsinnsats
De usosiale forhold (11–13-timers arbeidsdag, ingen forsørgerinnretninger, urettferdig betaling), som ble forverret ved senkningen av akkordsatsene og av Sozialistengesetz, gav den unge Noske impulsen til å begynne med journalistisk virke. Han fremfor alt ble han som 17-åring grunnlegger av en kurvmakerforening, som senere ble forent med trearbeidernes forbund.
I 1890 tilhørte Noske en tremannsdelegasjon som den 1. mai krevde en, eller en halv, dags ubetalt arbeidsfri. Alle tre arbeidere ble oppsagt. Dette utløste stor uro i fabrikken, og oppsigelsene ble reversert.
Politisk karriere
Han satt i Riksdagen fra 1906 til 1918, innvalgt fra valgkrets 16 i Kongeriket Sachsen. Han var medlem av Weimar-nasjonalforsamlingen fra 1919 til 1920.
Gustav Noske er kjent for sin sentrale rolle under novemberrevolusjonen og de sosiale og politiske konfliktene i Tyskland mellom 1918 og 1920. Han var forsvarsminister fra 1919 til 1920, og slo brutalt ned spartakistopprøret i januar 1919 ved å mobilisere soldater fra det høyreorienterte, paramilitære Frikorpset. Få dager senere, 15. januar 1919, bortførte og drepte medlemmer av Frikorpset Karl Liebknecht og Rosa Luxemburg, under ledelse av Waldemar Pabst. I forkant hadde Noske gitt personlig ordre om å overvåke Liebknechts telefonlinje og rapportere alle hans bevegelser direkte til Pabst.
Fra 1920 til 1933 var Noske overpresident (guvernør) i den prøyssiske provinsen Hannover. Etter den nasjonalsosialistiske maktovertagelsen måtte han gå av. I forbindelse med 20. juli-attentatet ble han arrestert og sendt i konsentrasjonsleiren Fürstenberg/Havel og senere innsatt i fengselet Lehrter Straße i Berlin-Moabit.
Goodge Street undergrunnsstasjon
Goodge Street undergrunnsstasjon er en stasjon i Londons undergrunnsbane. Den ligger ved Tottenham Court Road i City of Westminster. Stasjonen betjener Northern-linjen, og er i kollektivsone 1.
Den ble åpnet 22. juni 1907 som Tottenham Court Road undergrunnsstasjon. Allerede 3. september 1908 ble dette endret, ettersom Oxford Street undergrunnsstasjon fikk forbindelse mellom Northern- og Central-linjene, og ble omdøpt til Tottenham Court Road. Goodge Street fikk da navn etter en sidegate.
Den er en av de få stasjonene hvor adgangen til plattformene er via heis og ikke rullestrapp. Den er også en av de få hvor det er separat ut- og inngang, et resultat av at man har beholdt den opprinnelige designen på heissystemet.
Goodge Street er svært travel i rushtiden, men strømmen av mennesker går for det meste en vei; de fleste passasjerene er pendlere som skal til jobb på morgenenen og hjem igjen på ettermiddagen. Andre passasjerer bruker normalt heller Tottenham Court Road, som ligger mer sentralt i forhold til handlegater og underholdningstilbud.
Den er en av åtte stasjoner som har et tilfluktsrom under plattformene. Det var derfra at general Eisenhower annonserte at D-dagen hadde begynt i 1944.
Liverpool FC
Klubben er en av de mestvinnende fotballklubbene i England og har vunnet Champions League seks ganger, sist i 2019. Bare klubbene Real Madrid og Milan har flere med sine respektive 13 og 7 titler. Samme år vant klubben sitt første VM i fotball for klubblag-trofé som sikret tittelen «Verdens beste klubblag».
Etableringen og starten av klubbens historie
På slutten av 1800-tallet rykket Liverpool opp i divisjonene, og i 1901 vant de sitt første seriemesterskap. Etter at de vant sitt andre seriemesterskap i 1906, ble den legendariske tribunen «The Kop» bygget i svingen på Anfield.
I 1914 kom klubben til sin første FA-cup-finale, i en kamp Liverpool tapte 0-1 for Burnley. Denne finalen var den siste som ble spilt på Crystal Palace og den første som ble spilt med en monark til stede, kong Georg V var nemlig der. Året etter lå Liverpool FC midt på tabellen og møtte i siste serierunde Manchester United, som måtte vinne for å ikke rykke ned. Etter en forrykende kamp som Manchester United vant 2-0, ble fire spillere fra hvert av lagene utestengt fra fotball på livstid på grunn av uoverensstemmelser som skjedde under kampen.
1919–1939: Mellomkrigstiden
Etter første verdenskrig ble suspensjonene på spillerne opphevet, med den begrunnelse av at klubbene trengte all hjelp de kunne få etter alle tapene under krigen.
Etter krigen ble David Ashworth ansatt som manager, og han innførte nye og mer moderne treningsmetoder.
I 1921–22 og 1922–23 vant klubben seriemesterskapet med England-back Ephraim Longworth som kaptein. På den tiden kom også Liverpools første legendariske keeper Elisha Scott, som var i klubben i hele 22 år, frem til 1934. David Ashworth sa opp som manager i klubben og dro til Oldham Athletic i 1923, og da ble Matt McQueen, som tidligere hadde sittet i styret i klubben, ansatt som manager. Han klarte ikke å fortsette suksessen til sin forgjenger, og i 1928 måtte han gå av på grunn av dårlig helse. George Patterson tok over etter ham. Under Patterson lå klubben som regel midt på tabellen og de klarte heller ikke å markere seg i cup-sammenheng. I sesongen 1935/36 havnet de på 19.-plass og holdt på å rykke ned etter å bare ha vunnet 3 av de siste 20 kampene. Svake resultater i en kombinasjon med sykdom gjorde at Patterson gikk av etter sesongen. I sin tid i klubben signerte han spillere, som skulle bli sett på som legendariske, slik som Jack Balmer og Phil Taylor. Han signerte til og med Matt Busby, som ironisk nok skulle bli en legendarisk manager hos erkerivalen Manchester United. George Kay ble ansatt som manager i klubben, og han klarte ikke å gjøre klubben til noen storklubb før den offisielle fotballen i England ble stoppet på grunn av andre verdenskrig.
1945–1959: «Liddellpool»
Etter krigen var Liverpool med i FA-cupen sesongen 1945/46, men ble slått ut av Bolton Wanderers i fjerde runde. Sesongen etter ble ligaspillet startet opp igjen, og Liverpool ble seriemestre, ett poeng foran Wolverhampton Wanderers og Manchester United. Med på laget var blant annet den hurtige målscoreren Billy Liddell, som hadde kommet til klubben allerede i 1939, men måtte vente med ligadebuten til etter krigen. På venstrebacken hadde de Bob Paisley, som senere skulle bli en legendarisk trener i klubben, på spissplassene hadde de spillere som Jack Balmer og Albert Stubbins. Ligaseieren i 1947 var starten på en storhetstid. Samtidig fikk Liverpool sin første storscorer i Billy Liddell, han var en av Liverpoolspillerne som holdt virkelig høy klasse. Billy Liddells innflytelse på laget var så stor at det ble kalt for «Liddellpool». Liverpool gikk til FA-cup-finalen i 1950, men tapte der 0-2 for Arsenal. Manageren George Kay hadde dårlig helse, og i januar 1951 gikk han av som manager. Han ble erstattet av Don Welsh, som hadde vært gjestespiller hos Liverpool under krigen. Under Don Welsh' ledelse fortsatte laget å slite, og ikke en gang Billy Liddell kunne hindre dem fra nedrykk i 1953/54-sesongen. De lyktes ikke bedre i andredivisjon, og kom på ellevteplass, som var klubbens dårligste plassering noensinne. Managerens periode i stolen var en stor skuffelse, dermed fikk han sparken i 1955/56-sesongen. Phil Taylor, som hadde vært med og vunnet serien som spiller i 1947 og jobbet som trener i klubben, tok da over som manager. Han ledet klubben til en tredjeplass og en fjerdeplass i andre divisjon før han sa opp i klubben i november 1959. Han ble dermed den eneste manageren i klubben som ikke har ledet Liverpool i den øverste divisjonen. I løpet av sin tid i klubben hentet han Roger Hunt, som etter hvert skulle bli en av klubbens toppscorere gjennom tidene.
Bill Shanklys revolusjon
I 1959 ble Bill Shankly i Huddersfield Town, tilbudt jobben som manager i Liverpool. Han aksepterte tilbudet på en betingelse:, styret i klubben skulle ikke legge seg opp i laguttak og spillerkjøp. Shankly fikk det som han ville, og startet jobben med å gjøre Liverpool til et storlag. Shankly kom med nye treningsmetoder og ny spillestil. Hans filosofi var at det var bedre å spille ballen rolig til en medspiller enn å sparke ballen fremover i håp om at den kanskje havnet hos en medspiller. Shankly fikk tak i flere nye spillere og frigjorde de som ikke passet inn på laget. Unge spillere som høyrevingen Ian Callaghan og høyrebacken Chris Lawler fikk sjansen på laget, og Shankly kjøpte den storvokste midtstopperen Ron Yeats fra Dundee United og angriperen Ian St. John fra Motherwell. På trenersiden ble Bob Paisley og Joe Fagan ansatt som assistenttrenere, og etter to sesonger i andredivisjon vant de serien i 1962 og rykket opp til øverste divisjon. Etter den andre sesongen i øverste divisjon vant klubben seriemesterskapet for sjette gang i klubbens historie i 1964. Sesongen ble avsluttet fire poeng foran Manchester United. Angriperne Roger Hunt og Ian St. John stod for 52 av lagets 92 ligamål. I sesongen 1964/65-sesongen avsluttet de som nummer syv i ligaen, men i FA-cupen gikk det bedre og i finalen møtte de Leeds United, og etter 90 målløse minutter ble det ekstraomganger. Roger Hunt ga Liverpool ledelse etter innlegg av Gerry Byrne, men Billy Bremner scoret igjen like etter, og sju minutter før slutt scoret Ian St. John målet som gjorde at Liverpool vant FA-cupen for første gang i klubbens historie. Sesongen etter kom klubben til semifinalen i Europacupen, men røk der ut mot Inter Milan. Den sesongen etablerte den steinharde midtstopperen Tommy Smith seg på laget. De vant ligaen den sesongen med bare 14 spillere, og 9 av dem spilte minst 40 av de 42 kampene. Etter fremgangen på midten av 60-tallet skulle det drøye litt før Liverpool fikk sin neste store tittel. Liverpool var fortsatt en av toppklubbene i ligaen, men mot slutten av 1960-tallet begynte spillerne på Shanklys første topplag å dra på åra. Shankly innførte en generasjonsveksling og hentet inn unge spillere fra de lavere divisjonene, som Steve Heighway, Emlyn Hughes, John Toshack og målvakten Ray Clemence. Spillere som Ian Callaghan, Chris Lawler og Tommy Smith var fortsatt i laget, og de kom igjen til finalen i FA-cupen i 1971. Året etter ble Kevin Keegan hentet til klubben og to år etter vant de ligaen igjen, mye på grunn av samarbeidet mellom Keegan og John Toshack. I UEFA-cupen vant de 3-2 over Borussia Mönchengladbach i finalen, og vant dermed sitt første europeiske trofé. I 1973/74-sesongen kom Liverpool på andreplass i ligaen, og vant FA-cupen for andre gang. Liverpool vant overlegent 3-0 over Newcastle United i finalen, etter to mål av Kevin Keegan og ett av Steve Heighway. Etter den sesongen sluttet Shankly som manager og overlot roret til sin assistent Bob Paisley. Det siste han gjorde før han sa opp var å hente Ray Kennedy fra Arsenal.
Bob Paisley fører arven videre
Da Bill Shankly gikk av ble han erstattet av assistenten Bob Paisley, som hadde vært i klubben som både spiller og trener siden 1939. Paisley fortsatte der forgjengeren slapp og kjøpte spillere som passet inn i klubbens spillestil. Han første kjøp var høyrebacken Phil Neal, som fra sesongen 1975/76 ikke mistet en kamp på åtte år. Han kjøpte også inn den kreative og løpssterke midtbanespilleren Terry McDermott. I sin første sesong som trener kom de på tredjeplass i serien og kom til andre runde i cupvinnercupen, der vant de 11-0 over norske Strømsgodset i første runde, noe som er deres største seier gjennom tidene. I 1976 ble de seriemester for niende gang, etter å ha havnet ett poeng foran overraskelseslaget Queens Park Rangers. De vant også UEFA-cupen for andre gang etter en 3-2 seier hjemme på Anfield mot Club Brugge etter mål av Ray Kennedy, Jimmy Case og Kevin Keegan, før de klarte 1-1 på bortebane etter mål av Keegan.
Liverpool vant serien også i 1976/77-sesongen da de var ubeseiret på Anfield. De vant også Europacupen den sesongen etter en 3-1 seier over Borussia Mönchengladbach, etter mål av Terry McDermott, Tommy Smith og Phil Neal på straffe. Dette var også Kevin Keegan sin siste kamp før han ble solgt for 500 000 pund til Hamburger SV. De kom også til FA-cupens finale, men der tapte de 2-1 for Manchester United.
Før 1977/78 sesongen ble Kenny Dalglish hentet inn for rekordsummen 440 000 pund for å erstatte Kevin Keegan. Paisley hentet også inn midtstopperen Alan Hansen, som kom til å spille hele 600 kamper for klubben. De kom på andreplass i ligaen, syv poeng bak Nottingham Forest. De kom også til finalen i Ligacupen for første gang, men tapte også der for Nottingham Forest. De vant Europacupen igjen, etter en seier over Club Brugge. Sesongen etter ble de slått ut allerede i første runde. I serien derimot hadde de 30 seiere med 85 mål og 16 baklengs i løpet av hele sesongen.
Sesongen 1978/79 ble innledet med en 7-0 seier over Tottenham Hotspur.
I 1979/80 vant de serien igjen, men de ble slått ut i semifinalen i både i FA-cupen og Ligacupen. I 1981 vant de Ligacupen for første gang, da de vant over West Ham United, etter å først ha spilt 1-1 og så vunnet 2-1 i omkampen. Det ble også seier i Europacupen for tredje gang på fem år, etter seier over Real Madrid i Paris på Parc des Princes etter mål av Alan Kennedy.
I 1981/82-sesongen etablerte Ian Rush seg på laget og ble toppscorer med 30 mål. Man fikk også en ny keeper i Bruce Grobbelar, som erstatter for Ray Clemence. De kjøpte også Mark Lawrenson for rekordsummen 900 000 pund, som gjorde ham til Storbritannias dyreste forsvarsspiller. De vant samtidig ligaen, fire poeng foran Ipswich Town. De vant også Ligacupen etter en 3-1 seier over Tottenham Hotspur. Sesongen deretter vant de ligaen igjen, og vant også Ligacupen etter en 2-1 seier over Manchester United i finalen. Etter den sesongen gikk Paisley av som trener for klubben med hele seks ligamesterskap, tre ligacupermesterskap, tre europacupseierer og en UEFA-cupseierer.
Tilskuertragedier, men videre sportslig opptur
Den tidligere assistenten Joe Fagan tok over etter Paisley, og klarte i sin første sesong og vinne tre store titler. Liverpool avsluttet serien tre poeng foran Southampton FC, og ble dermed seriemestere for tredje året på rad. Dessuten scoret Ian Rush ytterlige 32 mål. De fikk sin fjerde strake seier i Ligacupen, men veien til finalen var lang med flere omkamper. I finalen på Wembley mot Everton ble det 0-0, men i omkampen på Maine Road ble det 1-0 med eneste scoring av Graeme Souness. Lagets tredje tittel for sesongen kom da de beseiret italienske AS Roma i Roma i finalen i Europacupen. På veien mot finalen beseiret de Odense Boldklub, Athletic Bilbao, Benfica og FC Dinamo Bucureşti. I finalen ga Phil Neal Liverpool ledelsen, men Roberto Pruzzo utlignet straks. Det ble ingen flere mål og kampen ble avgjort på straffespark. Steve Nicol misset det første straffesparket, men målvakten til Liverpool Bruce Grobbelar psyket ut flere av Romas spillere. Bruno Conti og Francesco Graziani misset på straffesparkene sine. Alan Kennedy scoret på det avgjørende straffesparket for Liverpool.
Før sesongen 1984/85 ble den danske midtbanespilleren Jan Mølby hentet inn fra Ajax. Tidligere hadde man også kjøpt midtbanespilleren John Wark fra Ipswich. Wark ble klubbens toppscorer den sesongen, men Liverpool klarte ikke å forsvare tittelen og kom på andreplass bak den lokale rivalen Everton. De kom til finalen i Europacupen der de tapte for Juventus etter et straffesparkmål av Michel Platini, men kampen på Heysel stadion ble overskygget av Heysel-tragedien. Noen Liverpool-supportere brøt seg gjennom stengslene og gikk til angrep på Juventus-supporterne som forsøkte og flykte. Trykket ble for stort og tribunene raste over publikum og 39 mennesker mistet livet, de fleste italienere, og Liverpool ble utestengt fra europeisk cupspill i seks år. De øvrige engelske klubbene ble utestengt i fem år.
Joe Fagan ga seg som trener bare timer etter Heysel-tragedien og Kenny Dalglish tok over som spillende manager. Sesongen 1985/86 tok de The Double, ved at man vant både ligaen og FA-cupen. I serien avsluttet de to poeng foran Everton, som de også slo i finalen i FA-cupen. De vant der 3-1 etter to mål av Ian Rush og ett av Craig Johnston. Året etter endte man syv poeng bak Everton i ligaen. I Ligacupfinalen tapte de 2-1 for Arsenal. På veien til finalen hadde de beseiret Fulham 10-0. Sommeren 1987 ble toppscoreren Ian Rush solgt til Juventus, men Dalglish hadde ett halvt år tidligere hentet inn John Aldridge, som nærmest var en kopi av Rush. De kjøpte dessuten den tekniske venstrevingen John Barnes fra Watford, som i sin første sesong ble kåret til årets spiller i England. De kjøpte også spissen Peter Beardsley fra Newcastle United. De vant dermed serien ni poeng foran Manchester United. Men de tapte finalen i FA-cupen mot Wimbledon FC.
Syning
Syning er et uttrykk som brukes når noen ser en avdød eller liket vises fram. Den avdøde kan være i en seng, på en båre eller i en kiste. En syning kan finne sted når som helst mellom dødsfallet og begravelsen eller bisettelsen. Syning forveksles ofte med likskue, samling rundt et lik før man legger lokk på kista, som har en mer formell juridisk karakter.
Liverpool FC
Tilskuertragedier, men videre sportslig opptur
Sesongen 1989/90 tok Liverpool sitt attende seriemesterskap, blant annet etter å ha beseiret Crystal Palace 9-0. I FA-cupens semifinale tapte de allikevel mot samme lag 4-3. Kenny Dalglish gikk av midtveis i sesongen etter. Ronnie Moran tok over for resten av sesongen og førte laget til en andreplass. Med den andreplassen den sesongen hadde klubben vært blant de to beste ti år på rad. Etter sesongen ble Graeme Souness ansatt som manager, han hadde tidligere vært en legendarisk spiller i klubben.
Nedturen på 1990-tallet
Graeme Souness fikk en ganske god start som trener for Liverpool. De kom bare på sjetteplass i ligaen, men de vant FA-cupen etter å ha beseiret Sunderland AFC 2-0 på Wembley, etter mål av Michael Thomas og Ian Rush. De gjorde retur i Europacupen den sesongen, men ble slått ut av UEFA-cupen i fjerde runde mot Genoa CFC. Etter seieren i FA-cupen lyktes ikke Souness i noen fremganger, og etter et overraskende tap mot Bristol City i femte runde av FA-cupen i januar 1994, gikk Souness av som manager. Roy Evans som hadde vært spiller og trener i klubben siden 1960-tallet, tok over som manager. Han hadde vært med i Liverpools ”Boot room” der blant annet Shankly, Paisley og Fagan planla strategier og taktikker.
Syning
Før var det vanlig praksis med visning eller syning av liket (likskue) og båreandakt og utsynging i forbindelsen med at den avdøde ble ført ut av hjemmet.
Liverpool FC
Nedturen på 1990-tallet
Evans tok over ett lag med unge talenter som Robbie Fowler og Steve McManaman, og sesongen 1994/95 vant Liverpool Ligacupen etter en 2-1 seier over Bolton Wanderers, der begge målene ble scoret av Steve McManaman. Sommeren 1996 satte de britisk overgangsrekord da de kjøpte spissen Stan Collymore fra Nottingham Forest for 8,5 millioner pund. Fowler og Collymore utgjorde ett farlig spisspar og veteranen Ian Rush måtte ofte sitte på benken. Laget gikk til finalen i FA-cupen i 1996, men ble slått 1-0 av Manchester United. Etter sesongen gikk Ian Rush over til Leeds United, etter å ha lagd 346 mål på 660 kamper for Liverpool. Den neste sesongen ledet Liverpool ligaen ved flere tilfeller, men endte til slutt på fjerdeplass. Laget tok seg også til semifinalen i cupvinnercupen, men tapte der for franske Paris Saint-Germain. Sesongen 1997/98 kom Liverpool på tredjeplass i Premier League og den unge spissen Michael Owen etablerte seg i A-lagstroppen. Han ble toppscorer den sesongen og ble dessuten Englands herrelandslag i fotballs yngste debutant.
Et nytt årtusen startes med utenlandske trenere
Gérard Houllier ble hentet inn sommeren 1998, og startet et samarbeid med Roy Evans. Evans sluttet imidlertid samarbeidet i november, og dermed var Houllier manager for Liverpool. Houllier hentet spillere som Sami Hyypiä, Dietmar Hamann og Gary McAllister og i tillegg kom talentet Steven Gerrard opp fra akademiet. 2000-tallet startet lovende for Liverpool ved at Houllier ledet dem til seier i UEFA-cupen, Ligacupen og FA-cupen i sesongen 2000/01. Sesongen etter kom Liverpool på andreplass i ligaen, og de vant Ligacupen i 2003. Men Houllier greide aldri å lede Liverpool til seier i ligaen eller Europacupen. I sine senere sesonger i klubben slet han med å kvalifisere klubben til Europacupen til tross for store investeringer i spillere, samt kritikk for uattraktiv og ensidig fotball. Til dels også på grunn av manglende støtte hos supporterne, forlot Houllier klubben 24. mai 2004.
Da tok Rafael Benitez over, og kjøpte inn en del spanske spillere, og fikk de lokale spillerne Jamie Carragher og Steven Gerrard til virkelig å glitre. Han førte Liverpool til seier i Champions League i 2004/05-sesongen, med en av de mest spennende finalene i Europacupens historie mot AC Milan. En kamp hvor Liverpool lå under 3-0 ved pause, men tre scoringer i 2. omgang på seks minutter gjorde at kampen gikk til ekstraomganger og straffesparkkonkurranse. Denne vant Liverpool 3-2. I 2005/2006-sesongen vant Liverpool FA-cupen med seier mot West Ham United i finalen, også dette på straffesparkkonkurranse i en kamp som endte 3-3. Sesongen 2006/07 startet med at Liverpool vant Community Shield over Chelsea FC med vinnermål av Peter Crouch.
Plystresnipe
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Liverpool FC
Gillett og Hicks overtar
4. juli 2007 ble det så klart for Liverpool sin dyreste signering noensinne da spanjolen Fernando Torres ble kjøpt for ca. 18 millioner £ fra Atletico Madrid. Dette rekordkjøpet ble kjapt etterfulgt av to andre dyre innkjøp, hhv Yossi Benayoun og Ryan Babel (sistnevnte til 11,5 millioner £). Liverpool kjøpte i denne perioden også mer enn 12 nye unge spillere fra syv ulike nasjoner. 25. juli 2007 ble så planene for Liverpool sitt nye stadion med plass til 60 000 tilskuere, en kostnad på £300 millioner og en ferdigstillelsedato til sesongen. I november 2007 har det kommet ut at denne prisen steget til omtrent £400 millioner.2010/2011. Det er økende misnøye med eierne blant Liverpoolfansen. Senest 13. september marsjerte flere tusen fans i protest mot Hicks og Gillett før en hjemmekamp mot Manchester United (som Liverpool vant 2-1). Pengemangel, brutte løfter og interne intriger i klubben er alle grunner til den sterke mistroen mot eierne. Litt senere sparket Hicks og Gillet Rick Parry.
FSG overtar
Fenway Sports Group overtok klubben midten av oktober 2010, etter flere runder i retten gikk Liverpool til slutt seirende ut og kunne etter noen dager offentliggjøre oppkjøpet av klubben. Noe av det første FSG (med John Henry i spissen) gjorde, var å ansette en sportslig direktør, i Damien Comolli. Etter en trøblete start på sesongen var fansen igjen misfornøyd. I januar 2011, bare et par dager før 3. runde i FA-cupen mot Manchester Utd, fikk daværende manager Roy Hodgson sparken. Ny manager ble Kenny Dalglish. Kampen mot Manchester United tapte de 1-0, en kamp som av mange blir husket for reaksjonene på dommeravgjørelsene til Howard Webb, blant annet at Ryan Babel i ettertid postet en lenke til et bilde av dommeren i United-trøya. Babel ble for dette straffet av FA i ettertid. Det skulle gå lengre tid før Dalglish kunne notere seg for en seier i comebacket som manager. Etter 2-1 mot Blackpool og 2-2 mot Everton, dro Liverpool til Molineux og besøkte Wolverhampton Wanderers. 3-0 ble resultatet. Liverpool vant 3-1 over Manchester United på Anfield den 6. mars 2011. Den 23. april 2011 vant Liverpool overraskende 5-0 over Birmingham, en klubb Liverpool ikke hadde vunnet over på flere år, og som i tidligere møter ofte har holdt Liverpool til uavgjort eller tap.
Jürgen Klopp blir ny manager
Jürgen Klopp fikk rollen som Liverpool-manager den 8. oktober 2015. I sin første sesong tok han laget til finaler i både ligacupen og Europaligaen, Liverpool tapte begge finalene mot henholdsvis Manchester City, 1-1 (3-1 på straffer) og Sevilla etter et 3-1 tap.
Den første hele sesongen, 2016/17, med Jürgen Klopp ved roret endte med en fjerdeplass, noe som ga Champions League-kvalifisering mot tyske Hoffenheim, oppgjørene endte totalt 6-3 til Liverpool og de var klare for gruppespillet i Champions League-sesongen 2017/18. Liverpool vant gruppespillet og gikk hele veien til finalen mot Real Madrid, men tapte også denne finalen 3-1. Denne sesongen, 2017/18 endte også med en fjerdeplass, noe som resulterte i plass i gruppespillet i Champions League-sesongen 2018/19.
Før sesongen 2018/19 handlet Klopp stort på overgangsmarkedet, han hadde allerede kjøpt Virgil Van Dijk i januar og i løpet av sommeren 2018 kom Fabinho, Naby Keïta, Alisson Becker og Xherdan Shaqiri inn dørene på Anfield. I Premier League storspilte Liverpool og fulgte Manchester City til siste serierunde, men tapte ligagullet med ett poeng, men fikk allikevel den tredje beste poengsummen i Premier League noensinne, en poengsum som ville holdt til gull i 25 av 27 sesonger. I gruppespillet i Champions League fikk Liverpool tøff kamp og gikk så vidt videre med en andreplass i gruppen. Liverpool fikk en tøff trekning i 8.-delsfinalen mot Bayern München, Liverpool fikk seirende ut av dette oppgjøret med totalt 3-1. I kvartfinalen møtte de FC Porto, Liverpool gikk komfortabelt videre til semifinalen etter en seier med totalt 6-1. FC Barcelona var Liverpools semifinalemotstander, Liverpool tapte første kamp 3-0 på Camp Nou, og sjansene for avansement var lave, men seks dager senere møttes lagene igjen på Anfield og Liverpool måtte score fire mål for å gå videre, to mål av Divock Origi og Georginio Wijnaldum sikret finaleplass. I finalen møtte de Tottenham Hotspur, et mål av Mohamed Salah og Origi var nok til å sikre en seier og med det Klopps første trofé som Liverpool-manager.
På grunn av at Manchester City vant både ligaen og FA-cupen, ble Liverpool deres motstander i Community Shield-kampen gjennom deres andreplass i ligaen. Ved fulltid var stillingen 1-1 og kampen gikk rett til straffer der Manchester City satte alle sine straffer og Liverpool bommet på en, dette gjorde at Manchester City vant Community Shield 2019. Seier i Champions League gir Super cup-finale i begynnelsen av påfølgende sesong. Liverpool spilte mot Chelsea FC i Super cupen 2019. Ved fulltid var stillingen 1-1 og i ekstraomgangene scoret begge lagene hvert sitt mål, så kampen måtte avgjøres på straffespark, Liverpool satte sine og debutanten Adrián reddet Chelseas siste straffe, noe som gjorde at Liverpool vant Super Cup-troféet.
Farger og klubbmerke
Liverpools reservedrakt har ofte bestått av hvite trøyer, svarte kortbukser og hvite strømper. På slutten av 1970-tallet introduserte de et tredje draktsett, som de skulle bruke mot klubber som spilte i rødt og hvitt, som for eksempel Sunderland AFC. I noen sesonger på 1980-tallet, var drakten helgrå. På 1990-tallet forekom det reservedrakter med grønne trøyer og hvite kortbukser, mens det på slutten av 1990-tallet og starten av 2000-tallet har vært store utskiftninger når det gjelder reservedrakten. Dagens reservedrakter består av hvit trøye med røde detaljer og sorte shorts, og tredjedraktene er hvite lilla og mørkegrå med gulldetaljer i et svært uvanlig mønster.
Liverpools klubbmerke utgjør et skjold med teksten "Liverpool Football Club". På skjoldet finnes det en avbildning av en såkalt Liverbird, en fantasikrysning mellom en ørn og en skarv. Liverbird er også symbolet for byen Liverpool. Ovenfor skjoldet er teksten "You'll Never Walk Alone" sammen med jernutsmykningen som finnes på toppen av Shankly Gates ved Anfield. Ved siden av skjoldet er det to flammer som symboliserer Hillsborough Memorial, som er en minneplass utenfor Anfield, satt inn i merket for å hedre de 97 Liverpool-supporterne som døde i Hillsborough-tragedien i 1989.
Meritter
Liverpool FC er det laget i England som har blitt ligamester nest flest ganger, med 19 ligamesterskap (etter Manchester United som har 20). Siden Liverpool rykket opp i 1. divisjon i 1962 har laget aldri vært dårligere enn nummer åtte i den øverste serien.
Med seieren i ligacupfinalen 2021/22 holder de rekorden med ni titler.
{{Legend|#FFECCE|Nasjonal serie}} {{Legend|#FFD2D6|Nasjonal cup}} {{Legend|#99CC99|Europeisk turnering}} {{Legend|#99CCFF|Global turnering}}
† = ScreenSport Super Cup ble arrangert bare én gang, men grunnet Fotball-VM 1986 ble ikke finalen spilt før høsten 1986 og turneringen strakk seg dermed over to sesonger.
The double og the treble
«The Double» (fra engelsk, «dobbelen») er et begrep som brukes når et lag vinner både serie og cup i samme sesong. «The Treble» («trippelen») brukes når et fotballag vinner både serien, den viktigste nasjonale cupen og Mesterligaen samme sesong. Begrepet benyttes også, om enn i mindre grad, om andre kombinasjoner av tre seiere samme sesong. I engelsk fotball regnes seier i Premier League, FA-cupen og Mesterligaen samme sesong som den ekte trippelen, denne prestasjonen er det bare Manchester United og Manchester City som har klart blant herrelagene i England, i henholdsvis 1998/99-sesongen og 2022/23-sesongen.
Det er flere muligheter for å vinne tre troféer samme sesong, men andre enn Premier League, FA-cupen og Mesterligaen blir gjerne noe nedsettende kalt «Mickey Mouse Treble», «Wooden Treble» eller «Tin Pot Treble». Innenfor engelsk fotball er det også mulig med en nasjonal trippel – ligacupen, FA-cupen og Premier League. På herresiden er det bare Manchester City som har klart dette, i 2018/19-sesongen. Troféer som vinnes etter å ha spilt én kamp eller en dobbelkamp, som f.eks. FA Community Shield og UEFA Super Cup, regnes ikke som troféer som kan inngå i en trippel.
Doubles:
Trebles: En dobbel vunnet samtidig med en trippel, f.eks. FA-cup- og ligacup-dobbelen in 2001, er ikke inkludert i Doubles-avsnittet.
Øvrige troféer
Ubetydlige troféer/titler vunnet i treningskamper o.l.
Spillerstall
''Oppdatert 31. juli 2023''
Akademi
''Oppdatert 22. februar 2023''
Spillerstatistikk
Flest kamper
Hall of Fame
Liverpool F.C. Hall of Fame er en samling av spillere valgt ut av et panel av tidligere Liverpool-spillere og -managere. To spillere er valgt ut for hvert tiår siden Liverpool ble grunnlagt i 1892.
Managere
* = andre periode som manager.
«You'll Never Walk Alone»
Rodgers og Hammerstein skrev sangen «You'll Never Walk Alone» til Broadway-musikalen Carousel i 1945. Senere fremførte Gerry and the Pacemakers låta i klubber i Liverpool rundt starten av Merseybeat-gullalderen. Sangen ble bandets tredje hit på rad etter å ha blitt sluppet på plate i oktober 1963, og ble særlig populær på The Kop, der fansen sang den samtidig som den ble spilt på høyttalerne før kampene. Etter at den forsvant fra musikklistene fortsatte «kopites» å synge den, og «You'll Never Walk Alone» har blitt spilt og sunget på Anfield siden.
Liverpool FCs kvinnelag
Liverpool har også et kvinnelag ved navn Liverpool LFC, som spiller i Women's Super League.
Klubben ble etablert i 1989 som Newton LFC. De byttet navn til Knowsley LFC to år senere, og var med å etablere FA Women's Premier League. Siden 1994 har de hatt tillatelse av Liverpool FC til å bære deres navn. De var i øverste divisjon helt til 2000 da de rykket ned, før de rykket opp igjen i 2004, men rykket ned i slutten av sesongen etter å bare ha vunnet to kamper. Sesongen 2021/22 vant de FA Women's Premier League Northern Division og rukket opp til Women's Super League. Rivalene deres er Everton LFC, Tranmere Rovers LFC og City LFC. De spiller sine kamper på Valerie Park i Prescot i Merseyside.
Camilla Farestveit
Camilla Helene Hallås Farestveit (født 5. desember 1989) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Bergen Skøyteklubb.
I oktober 2009 tok hun sin første offisielle NM-medalje i senior-sammenheng, etter å ha klatret opp på pallen på 5 000 m under Norgesmesterskapet på enkeltdistanser på skøyter, hvor hun tok sølv bak norgesmester Mari Hemmer og foran bronsemedaljevinneren Ellen Bjertnes.
I sesongen 2013/14 ble hun med på skøyteforbundets rekrutteringslag sammen med Sofie Karoline Haugen, Anne Gulbrandsen, Thomas H. Søfteland, Tormod B. Haugen. I sesongens første Norgesmesterskap som var enkeltdistanser tok hun en bronsemedalje på 3 000 m, som førte henne inn på verdenscuplaget for sesongen med fine resultater for en debutant med flere personlige rekorder. Farestveit hadde et godt allround-NM i Asker etter en ikke fullt så bra 500 m, men med tre andre-plasser og en 3.-plass sammenlagt og bronsemedalje bak mesteren Ida Njåtun og Mari Hemmer, ble EM-billetten sikret.
Personlige rekorder i hurtigløp på skøyter
Oppdatert etter sesongen 2014/15.
Sammenlagt i Verdenscupen
0 = ikke samlet poeng i nevnte sesong, men deltatt.
Fylkesvei 1168
Fylkesvei 1168 går mellom Greåker og Sandesund i Sarpsborg kommune. Veien er 4,8 km lang. Veien var i mange år hovedferdselsåre mellom Fredrikstad og Sarpsborg, helt til fylkesvei 109 ble åpnet på slutten av 1970-tallet. I dag benyttes veien hovedsakelig til lokaltrafikk.
Frem til 2019 hadde veien betegnelsen fylkesvei 557.